JY LEES NOU Donker mure
In ’n land met meestal bloedige warm somers is donker mure ’n goeie keuse. Dit lyk en voel lekker koel in die hitte. En in die winter kan jy atmosfeer skep met kussings en dekens in warm kleure of ’n kaggelvuur wat skadu's teen die muur gooi. En ja, jy kan dit in letterlik enige vertrek gebruik.
Cornel Strydom van Pretoria skrik nie vir kleur - lig, donker of helder - nie. Vir haar eetkamermure het sy Dulux se Night Jewels 3 gekies, en op die vloer het sy dié grys herhaal. Die voorkoms is versag met geblomde stoele en gordyne.